《广胜寺》
宋代·王说

山亭十里见纤微，暂出红尘已息机。次第一行寒雁去，浅深千息乱霞飞。

青山不断何年有，流水无穷底处归。自古兴亡安足问，世间人事转头非。

作者简介：（1010—1085）宋明州鄞县人，字应求，号桃源。受学从父王致。教授乡里三十余年。神宗熙宁九年以特恩补将仕郎，为州长史。无田以食，无桑麻以衣，怡然自得。卒，敕建桃源书院。子孙世其学。有《五经发源》。